Amerikalik aktyor Jonni Depp 1993 yilda “Gilbert Greyp nimani yedi?” filmini suratga olish vaqtida yosh Di Kaprioni qanday masxaralaganini so‘zlab berdi, deya xabar qildi Variety. “Men Leoni juda hurmat qilaman. U materialni o‘rganib, mazkur filmdagi roli ustida juda jiddiy ishladi. Men esa unga azob berdim. Jiddiy. Unga: “o‘z onangdan buni yashirar ekansan, senga sigaretimni chekishga bermayman”, - deganman”, -deya tan oldi Depp. Jonni Depp yosh Di Kaprio bilan bog‘liq xotiralarini 4 fevral kuni Santa-Barbarada bo‘lib o‘tgan 31- “Zamonaviy mutaxassis” mukofotini qabul qilib olish vaqtidagi nutqida so‘zlab berdi. Shuningdek, u Marlon Brando, Al Pachino va milliarder Donald Tramp bilan bog‘liq xotiralarini ham hikoya qildi.